CHARAKTERISTIKA MATERSKEJ ŠKOLY

Materská škola Studienka od 01.09.2004 sa stala súčasťou právneho subjektu so ZŠ a vznikol názov Základná škola s materskou školou Studienka. Vyučovacím jazykom je slovenský jazyk. Sme materská škola s celodennou aj poldennou výchovou a vzdelávaním pre deti od 3 - 6 rokov a deťom s odloženým začiatkom plnenia povinnej školskej dochádzky.

Materská škola sa nachádza v prízemnom pavilóne so Školskou jedálňou pri ZŠ. Jedáleň od MŠ delí vstupná hala. Máme 3 triedy, 3 spálne, zborovňu, chodbu, ktorá slúži ako šatňa detí, sklady pomôcok, sociálne zariadenie pre deti a zamestnancov. Naša časť budovy má samostatné vykurovanie. Časť trávnatej plochy pred budovou využívame na pohybové a relaxačné činnosti, betónovú plochu na jazdu na kolobežkách a odrážadlách. V zadnej časti školského dvora za telocvičňou je oplotené detské ihrisko.

Hlavným cieľom predprimárneho vzdelávania je dosiahnuť optimálnu perceptuálno - motorickú, kognitívnu a emociálne - sociálnu úroveň, ako základ pripravenosti na školské vzdelávanie a na život v spoločnosti. Východiskom je jedinečnosť dieťaťa, aktívne učenie a začleňovanie do skupiny a kolektívu detí.

V MŠ sa rozvíjajú kompetencie:

- psychomotorické

- osobnostné - základy sebauvedomovania, angažovanosti

- sociálne

- komunikatívne

- kognitívne - základy riešenia problémov, základy kritického myslenia, základy tvorivého myslenia

- učebné

- informačné